Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
HD 224693 b
HD 224693 b on eksoplaneetta, joka löydettiin 17. huhtikuuta 2006. Se kiertää keltaista alijättiläistähteä HD 224693 noin 307 valovuoden päässä Maasta, Valaskalan tähdistön suunnalla.